„Hihi“, sogz Mandl, „wea i bin, kaunst da jo dengn. I gib da dein Sperrkreiza und moch di zu a tichtign Schlossa, oba, dei Söö gheat mia, waunst a nua an aanzign Sunndog ned in de Kiachn gehst zua Mess“. Leichtsinnig, wiara woa, hod da Bua eigwülligt, hod in Mandl drei Trepfaln vo sein Heazbluat ois Pfaund gem und de Gschicht woa ogmocht. Ea hod sein Sperrkreiza kiragt, is haam, und wiaklich, da Maasta hod ka aanzigs beeses Wuat gsogt.